Αλφόνσος Δ΄ της Αραγωνίας

Ο Αλφόνσος Δ΄ της Αραγωνίας, (Αραγωνική γλώσσα: Alfons ΙV, 2 Νοεμβρίου 1299 - 24 Ιανουαρίου 1336) ήταν Βασιλιάς της Αραγωνίας, Βασιλιάς της Βαλένθια, Βασιλιάς της Σαρδηνίας και της Κορσικής και Κόμης της Βαρκελώνης (1327 - 1336). Ο Αλφόνσος Δ΄ ήταν δευτερότοκος υιός του Ιακώβου Β΄ της Αραγωνίας βασιλιά της Αραγωνίας και της Λευκής του Ανζού δεύτερης κόρης του Βασιλιά της Νεαπόλεως Καρόλου Β΄ και της Μαρίας της Ουγγαρίας.
Γεννήθηκε στη Νάπολη και κατά τη διάρκεια εξουσίας του πατέρα του ήταν γενικός πληρεξούσιος (procurator) του στέμματος. Κατά τη βασιλεία του αποκτήθηκε η Κομητεία του Ουρζέλ, το Δουκάτο των Αθηνών και το Δουκάτο Νέων Πατρών (Υπάτης). Νυμφεύτηκε πρώτα την Τερέζα ντ' Εστένσα διάδοχο του Ουρζέλ που ήταν συνομήλικη με αυτόν. Ο μεγαλοθείος της Τερέζας Ερμενγκόλ Ι΄ του Ουρζέλ πέθανε άτεκνος, όρισε διάδοχο του τον Αλφόνσο Δ΄ με τον όρο να παντρευτεί τη μικρανεψιά του Τερέζα, ο Αλφόνσος συμφώνησε. Ο Αλφόνσος και η Τερέζα παντρεύτηκαν στον Καθεδρικό ναό της Λιέιδα σε εφηβική ηλικία, ο γάμος έγινε με τόσο μεγάλη πολυτέλεια που οι βασιλικοί σύμβουλοι αναγκάστηκαν να περιορίσουν τις δαπάνες, απέκτησαν επτά παιδιά. Ο Αλφόνσος έγινε διάδοχος του θρόνου της Αραγωνίας τον Δεκέμβριο του 1319, ο μεγαλύτερος αδελφός του Ιάκωβος παραιτήθηκε από τα δικαιώματα του για να γίνει μοναχός. Διορίστηκε από τον πατέρα του Γενικός Στρατηγός Προστάτης του Στέμματος και ανέλαβε να κατακτήσει τη Σαρδηνία (1323 - 1324).

Βασιλιάς της Αραγωνίας

Η σύζυγος του Τερέζα πέθανε στη γέννα (20 Οκτωβρίου 1327), σε λίγες μέρες πέθανε και ο πατέρας του Αλφόνσος Β΄ (2 Νοεμβρίου 1327). Ο Αλφόνσος Δ΄ ορκίστηκε βασιλιάς και ξεκίνησε μακρόχρονο πόλεμο με τη Δημοκρατία της Γένοβας. Η πόλη του Σάσσαρι παραδόθηκε στον Αλφόνσο (1323) αλλά εξεγέρθηκε τρεις φορές, η κατοχή της αμφισβητήθηκε από τη Γένοβα που συγκρούστηκε μαζί του σκληρά. Τον Φεβρουάριο του 1319 ο Αλφόνσος Δ΄ παντρεύτηκε σε δεύτερο γάμο την Ελεονώρα, αδελφή του Αλφόνσου ΙΑ΄ της Καστίλης. Η Ελεονώρα είχε παντρευτεί για σύντομο χρόνο τον μεγαλύτερο αδελφό του Αλφόνσου Δ΄ Ιάκωβο τον Μοναχό, ο γάμος δεν ολοκληρώθηκε και ο Ιάκωβος ζήτησε διαζύγιο (1319 - 1320), η Ελεονώρα αποσύρθηκε κατόπιν σε μοναστήρι και παρέμεινε άγαμη. Τον Δεκέμβριο της ίδιας χρονιάς απέκτησαν τον πρώτο γιο τους Φερδινάνδο, 5 χρόνια αργότερα απέκτησαν τον δεύτερο γιο τους Ιωάννη. Η Ελεονώρα προσπάθησε να αναδείξει τα συμφέροντα των δικών της γιων σε σχέση με τον μεγαλύτερο θετό της γιο Πέτρο. Έπεισαν τον Αλφόνσο Δ΄ τελικά να δώσει στον Φερδινάνδο την Τορτόζα και μια μεγάλη σειρά από πόλεις. Ο μικρότερος γιος της Ιωάννης που γεννήθηκε σε 5 χρόνια πήρε μια άλλη μεγάλη σειρά από πόλεις που είχε υπό τον έλεγχο της η Ελεονώρα, είχε υπό την κατοχή της την Ουέσκα από την εποχή του αρραβώνα τους. Ο Αλφόνσος Δ΄ είχε επιχειρήσει ωστόσο να δώσει στον Φερδινάνδο πολλές πόλεις που ανήκαν στο Βασίλειο της Βαλένθια αλλά τον είχαν εμποδίσει, όταν τις έδωσε η αριστοκρατία αντέδρασε και αναγκάστηκε να ανακαλέσει. Οι δωρεές αυτές εξασθένησαν σημαντικά την κληρονομιά του Πέτρου, μεγαλύτερου γιου του Αλφόνσου Δ΄ από τον πρώτο του γάμο, ήταν ωστόσο πολύ μικρός και αδύναμος για να αντιδράσει αλλά η αριστοκρατία χωρίστηκε σε δύο στρατόπεδα. Ο Αλφόνσος Δ΄ πέθανε τον Ιανουάριο του 1336 σε ηλικία μόλις 36 ετών, τον διαδέχθηκε ο μεγαλύτερος γιος του από τον πρώτο του γάμο ως Πέτρος Δ΄ της Αραγωνίας σε ηλικία 16 ετών.

Οικογένεια

Πρώτα το 1314 νυμφεύτηκε την Τερέζα ντ'Εστένσα κόμισσα του Ουρζέλ με την οποία απέκτησε:

Αλφόνσος 1315 - 1317
Κωνσταντία της Αραγωνίας, βασίλισσα της Μαγιόρκας 1318 - 1346, παντρεύτηκε τον Ιάκωβο Γ' της Μαγιόρκας.
Πέτρος Δ΄ της Αραγωνίας 1319 - 1387, διαδέχθηκε τον πατέρα του.
Ιάκωβος Α΄ του Ουρζέλ 1321 - 1347, κόμης του Ουρζέλ.
Ισαβέλλα απεβ. 4 ετών, Αλφόνσος απεβ. 2 ετών, Φαδρίκε, Σάντσο απεβ. σύντομα.
Φρειδερίκος
Σάντσο 1327, πέθανε σε λίγες μέρες

Το 1329 έκανε το δεύτερο γάμο του με την Ελεονώρα των Ιβρέα, κόρη του Φερδινάνδου Δ΄ της Καστίλης με την οποία απέκτησε:

Φερδινάνδος 1329 - 1363 μαρκήσιος της Τορτόσα, νυμφεύτηκε τη Μαρία Πορτογαλίας, κόρη του Πέτρου Α΄ της Πορτογαλίας.
Ιωάννης 1331 - 1358, λόρδος του Έλκε, Μπίλε και Μπόλσα, νυμφεύτηκε την Ισαβέλλα Νούνεζ ντε Λάρα, κόρη του Ιωάννη Νούνιεθ Γ΄ δε Λάρα (δισεγγονού του Αλφόνσου Ι΄ της Καστίλης).

Πρόγονοι

<center>
</div>
</div>

Παραπομπές

Πηγές

Diccionario universal de historia y de geografía, p. 152. By Lucas Alamán, Manuel Orozco y Berra
Medieval Iberia: an encyclopedia, Ed. E. Michael Gerli, Samuel G. Armistead, Routledge, 2003.
O'Callaghan, Joseph F., A History of Medieval Spain, Cornell University Press, 1975.

|-

|-

|-

|-

Οίκος της Βαρκελώνης
Βασιλείς της Αραγωνίας
Μονάρχες της Σαρδηνίας και του Πεδεμοντίου
Κόμητες της Βαρκελώνης
Βασιλείς της Βαλένθια